Държавен вестник, бр. 18, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  18
Изпращащата страна или кандидатът поема 
разходите за отиване и връщане до другата 
страна.
Предлаганите от двете страни кандидати не 
трябва да са ползвали стипендия по линия на 
тази програма през последните 4 години.
Българската страна осигурява на испански­
те кандидати средства за настаняване, храна 
и дневни разходи в съответствие с работната 
програма и в съответствие с действащото в мо­
мента законодателство за максимален престой 
не повече от 15 дни на човек.
Испанската страна заплаща на българските 
кандидати минимална дневна сума 90 евро за 
всички разходи в съответствие с действащото 
в момента законодателство за максимален 
престой не повече от 15 дни на човек.
Предлаганите от двете страни кандидати 
се ползват от медицинско обслужване, съот­
ветстващо на техните здравноосигурителни 
документи и регламентите на Европейския 
съюз за координация на системите за социал­
на сигурност, по време на техния престой в 
приемащата страна.
В края на посещението си одобрените кан­
дидати предават на изпращащата страна доклад 
относно изпълнението на съгласуваната работна 
програма за посещение.
VІ.1.2. Летни курсове по български и испански 
език, организирани от Министерството на обра­
зованието, младежта и науката на България и 
Министерството на образованието на Испания
Българската страна чрез Министерството на 
образованието, младежта и науката осигурява 
на испанските участници в летните курсове по 
български език по член ІІ.4.2.2 пълна издръж­
ка – нощувка, храна, обучение, сертификат за 
проведено обучение и културна програма.
Испанските участници в летните курсове по 
български език изпращат необходимата доку­
ментация: попълнен формуляр за участие, CV, 
копие от диплома за завършено образование и 
снимка, преди март на текущата година. Българ­
ската страна се задължава чрез посолството на 
Република България в Мадрид своевременно да 
предоставя необходимите формуляри за участие.
Испанската страна чрез Министерството на 
образованието осигурява на българските учи­
тели по испански език, участващи в курсовете 
за повишаване на квалификацията в Испания 
по член ІІ.2.3 на тази програма, средства за 
записване, настаняване, храна и сертификат за 
проведеното обучение.
Изпращащата страна или кандидатът поема 
разходите за отиване и връщане до приемащата 
страна.
Участниците в летните курсове се ползват 
от медицинско обслужване, съответстващо 
на техните здравноосигурителни европейски 
документи и регламентите на Европейския 
съюз за координация на системите за социал­
на сигурност, по време на техния престой в 
приемащата страна.
VІ.1.3. Стипендии
Българската страна на основание Постанов­
ление № 90 от 26.05.2000 г. (изм. и доп. на 
16.06.2008 г.) на Министерския съвет предос­
тавя на испанските кандидати по член ІІ.4.2.1 
следното:
 – стипендия (месечна сума за издръжка) за 
специализанти и докторанти – 450 български 
лева месечно;
 – освобождаване от заплащане на такса 
за обучение в съответните държавни висши 
училища;
 – сертификат за проведено обучение;
 – настаняване в студентски общежития при 
субсидирани от държавата условия;
 – право на храна в студентски стол срещу 
заплащане;
 – медицинско обслужване в съответствие 
с европейското законодателство в тази област.
VІ.2. Общи и финансови условия в областта 
на културата
Договорените в тази програма за сътрудни­
чество дейности и обмен в областта на културата 
не изключват възможността за осъществяване 
на други подобни проекти.
Дейностите и програмата за обмен в областта 
на културата в изпълнение на тази програма се 
реализират според финансовите възможности 
на двете страни.
VІ.2.1. Обмен на експерти в областта на 
културата, пътуващи в изпълнение на тази 
програма
Изпращащата страна предоставя на при­
емащата страна необходимата документация 
относно предложените експерти поне три ме­
сеца преди предвидената дата на пристигане.
Тази информация съдържа: пълните имена 
на гостите, номер на паспорта, цел на пъту­
ването, CV, в което се указва и работният 
език, предвидената работна програма и/или 
програма на посещението, продължителност 
на престоя, първоначално предвидената дата 
на пристигане и на отпътуване, теми на евен­
туалните лекции и други данни, които могат 
да бъдат необходими. Националността на ко­
мандирования е българска, когато пътуването 
е до Испания, и испанска – когато пътуването 
е до България.
В срок два месеца след получаването на 
документацията приемащата страна съобщава 
на изпращащата страна решението си относно 
приемането и предвидената дата на пристигане.
Изпращащата страна потвърждава точните 
дати на пристигане и транспортното средство 
поне три седмици преди датата на тръгване.